钦定古今图书集成/明伦汇编/氏族典/第431卷 > 赵善封
## 钦定古今图书集成/明伦汇编/氏族典/第431卷 > 赵善封

按《万姓统谱》：善封字德可。登庆元进士第，宰宁德，崇
学校，课农桑，当时名卿交荐之，以为庶几古之循吏。
寻倅古端正民业去产存之患。及守容州，尤加意抚
学，校产籍以定差役，立保伍以戢盗贼。广右帅臣以
善封有风力，檄率藤、梧等六郡之兵以讨贼，方就道，
贼已败散。为政宽平，尢尚廉洁。大帅杨长孺尝赠以
诗，有“清如玉壶冰，澹若朱弦瑟”之句。